Raġel iweġġa' gravi f'inċident bil-mutur f'Bormla
Raġel ta' 57 sena li jgħix Ħaż-Żabbar weġġa' gravi f'inċident bil-mutur f'Bormla. Kienu għall-ħabta tas-1.45pm, x'ħin il-Pulizija ġiet infurmata permezz ta' telefonata li kien hemm bżonn l-assistenza tagħha fi Triq it-Tlett Ibliet. Il-Pulizija tad-Distrett marru fuq il-post fejn sabu li għal xi raġuni s-sewwieq tilef il-kontroll tal-mutur – Aprilia SR – li kien qed isuq, u waqa', bil-konsegwenza li sofra xi ġrieħi. Is-sewwieq ingħata l-ewwel għajnuna minn tim mediku u ttieħed b'ambulanza l-Isptar Mater Dei. L-investigazzjonijiet tal-Pulizija tad-Distrett dwar dan il-każ għadhom għaddejjin.